**POZIV UČENICIMA ZA DOSTAVU PRIJAVE ZA SUDJELOVANJE NA PROJEKTU**

***„Top experience 2“***

***2025-1-HR01-KA121-VET-000335302***

U sklopu projekta „***Top Experience 2“*** odobrenog od Agencije za mobilnost i programe EU u sklopu Erasmus+ programa Srednja škola Topusko planira obavljanje stručne prakse i boravak **15** učenika/ca naše škole u **Malagi, Španjolska.**

**Tko se može prijaviti?**

Mogu se prijaviti učenici programa **slastičar, kuhar, konobar i turističko - hotelijerski komercijalist.**

**Koliko učenika može sudjelovati?**

Ukupno može sudjelovati **15 učenika/ca naše škole** i to:

* **2 učenika iz programa slastičar**
* **2 učenika iz programa kuhar**
* **1 učenik iz programa konobar**
* **10 učenika iz programa turističko - hotelijerski komercijalist**

**Gdje je organizirana stručna praksa?**

Stručna praksa organizirana je Malagi u Španjolskoj.

**Koliko traje stručna praksa i boravak?**

Planirana stručna praksa i boravak traju **15 dana uključujući dane puta.** Od 15 dana mobilnosti**, učenici će 10 radnih dana obavljati stručnu praksu.** Planirano razdoblje trajanja mobilnosti je od 17. kolovoza 2025. do 31. kolovoza 2025.

**Što će sve učenici dobiti prijavom i odlaskom na mobilnost?**

Kroz mobilnost će se učenicima pružiti mogućnost za stjecanje novih ishoda učenja, novih vještina i kompetencija koje u školskom okruženju ne mogu usvojiti. Tijekom stručne prakse će unaprijediti svoja postojeća znanja, vještine i kompetencije. Boravkom u Španjolskoj učenici će razviti i unaprijediti međukulturalnu osviještenost koja se gradi boravkom u multikulturalnim sredinama. Također, učenici će boravkom na mobilnosti razviti i unaprijediti brojne transverzalne vještine kao što je rad u timu, komunikativnost, snalaženje u novim situacijama te samim time povećanje samopouzdanja, strpljenja, upornosti i ustrajnosti. Na stručnoj praksi će se učenici upoznati sa primjenom suvremenih znanja i vještina u područjima vezanim uz njihovu struku.

**Koji troškovi su uključeni u mobilnost?**

Prijavom i sudjelovanjem na mobilnosti učenicima je pokriven trošak priprema za mobilnost, trošak prijevoza od Topuskog do Španjolske i povratak u mjesto stanovanja, trošak smještaja tijekom cijelog boravka na mobilnosti te pokriće troškova za provedbu slobodnih aktivnosti, prehrane i lokalnog transporta. Organizirane su kulturološke aktivnosti koje omogućavaju posjet znamenitostima Španjolske.

**Malo o Malagi!**

Málaga je grad i luka u španjolskoj autonomnoj zajednici Andaluziji, na obali Sredozemnog mora, u regiji Costa del Sol. Godine 2007. grad je imao 561.250 stanovnika, čime je drugi po brojnosti u Andaluziji (iza Seville), a šesti u Španjolskoj.

Málaga je udaljena 198 km od Seville, a 544 km od Madrida. Glavne ekonomske djelatnosti su trgovina i turizam.

U Málagi su rođeni slavni Pablo Picasso i Antonio Banderas. Grad je poznat po vinu i po sportskim klubovima Málaga CF (nogomet) i CB Unicaja Malaga (košarka).

 ** **



**Kriteriji za izbor sudionika:**

* *Opći uspjeh za prošlu školsku godinu na dvije decimale (**broj bodova je jednak postignutom općem uspjehu zaokruženom na dvije decimale)*
* *Uspjeh iz praktične nastave (turističko-hotelijerski komercijalisti, kuhar, konobar, slastičar); 0-4-boda*
* *Vladanje učenika, prošla školska godina; 1-2 boda*
* *Manjak mogućnosti (tablica s dodatnim bodovima)*
* *Motiviranost učenika (Motivacijsko pismo); 0-2 bodova*
* ***U slučaju izjednačenih bodova po ovim kriterijima, kao dodatni kriterij se vrednuje manji broj izostanaka u tekućoj školskoj godini***

***Kriteriji su razrađeni na slijedeći način:***

* Opći uspjeh na kraju prošle školske godine na dvije decimale (*broj bodova je jednak postignutom općem uspjehu zaokruženom na dvije decimale)*

|  |  |  |  |  |  |
| --- | --- | --- | --- | --- | --- |
| **Kriterij** | **0 bodova** | **1 bod** | **2 boda** | **3 boda** | **4 bodova** |
| Uspjeh iz praktične nastave za prošlu školsku godinu(turističko-hotelijerski komercijalist, kuhar, konobar, slastičar) | Nedovoljan (1) | Dovoljan (2) | Dobar (3) | Vrlo dobar (4) | Odličan (5) |
| Vladanje učenika | Loše(nemogućnost sudjelovanja) | Dobro | Uzorno | / | / |
| Motivacijsko pismo | Nijedan kriterij nije zadovoljen | Zadovoljen 1 kriterij | Zadovoljena 2 kriterija | / | / |

* Dodatni kriterij (manji broj izostanaka u tekućoj školskoj godini)

**Kriteriji motivacijskog pisma:**

1. *navedite vaše razloge i vašu motiviranost za sudjelovanje u projektu*
2. *navedite načine dijeljenja informacija o projektu nakon završene mobilnosti*

**Dodatno bodovanje učenika s manje mogućnosti:**

|  |  |
| --- | --- |
|  | Dodatni bodovi |
| Invalidnost do 20% | 1 bod |
| Invalidnost više od 20% | 2 boda |
| Dijagnosticirane teškoće u učenju (prilagođeni program, individualizirani program) | 1 bod |
| Nesudjelovanje u dosadašnjim projektima mobilnosti učenika | 2 boda |
| Nepovoljni ekonomski uvjeti | 1 bod |
| Nepovoljni socijalni uvjeti | 1 bod |
| Pripadnici romske nacionalne manjine | 1 bod |

*\*Učenik/ca dokazuje svoj status osobe s manjim mogućnostima ili posebnim potrebama temeljem dokumentacije u koju ima uvid osoblje škole koje je uključeno u projekt a kako bi se time zaštitilo dostojanstvo u vidu zaštite osobnih podataka te osobe ili skupine osoba*

*Učenicima, potencijalnim prijaviteljima koji pohađaju 1. razred neće se bodovati uspjeh iz strukovnih predmeta i praktične nastave*

*Dozvoljena dobna granica učenika prijavitelja je 15 godina i više.*

*Učenici svoju dokumentaciju donose osobno u tajništvo škole.*

*Prijavni obrazac učenici mogu skinuti s web stranice Škole ili preuzeti osobno u tajništvu ili knjižnici.*

**Postupak prijave**

Kandidat koji se prijavljuje na poziv dužan je napisati motivacijsko pismo i popuniti prijavnicu te ih dostaviti zajedno s dokaznom dokumentacijom u tajništvo škole najkasnije do **4. lipnja 2025. godine do 12:00.**

**Nepotpuna dokumentacija neće se razmatrati.**

**Objava rezultata natječaja**

**Privremeni rezultati** bit će objavljeni na oglasnoj ploči, web-stranici škole i Facebook stranici škole **4. lipnja 2025. do 14:00** sati.

**Rok za žalbu** trajat će od **5. lipnja 2025. do 6. lipnja 2025. do 12 sati.**

**Objava konačnih rezultata** na oglasnoj ploči, web-stranici škole i Facebook stranici škole bit će **6. lipnja 2025. do 14:00** sati.

 Koordinatorica projekta

 Andreja Markulin